CELEX: 62011CN0606
Language: lt
Date: 2011-11-28 00:00:00
Title: Byla C-606/11: 2011 m. lapkričio 28 d. First-tier Tribunal (Tax Chamber) (Jungtinė Karalystė) pateiktas prašymas priimti prejudicinį sprendimą byloje Grattan plc prieš The Commissioners for Her Majesty's Revenue & Customs

3.3.2012   
            
            
               LT
            
            
               Europos Sąjungos oficialusis leidinys
            
            
               C 65/3
            
         2011 m. lapkričio 28 d.First-tier Tribunal (Tax Chamber) (Jungtinė Karalystė) pateiktas prašymas priimti prejudicinį sprendimą byloje Grattan plc prieš The Commissioners for Her Majesty's Revenue & Customs
   
   (Byla C-606/11)
   2012/C 65/05
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      First-tier Tribunal (Tax Chamber)
   
   
      Šalys pagrindinėje byloje
   
   
      Pareiškėja: Grattan plc
   
   
      Kita šalis: The Commissioners for Her Majesty's Revenue & Customs
   
   
      Prejudiciniai klausimai
   
   Jei Teisingumo Teismas nuspręstų, kad į byloje Littlewoods Retail Limited prieš The Commissioners for Her Majesty's Revenue and Customs (byla C-591/10) pateiktą pirmąjį klausimą reikia atsakyti neigiamai:
   
               1.
            
            
               Ar ES teisėje galiojančiais veiksmingumo ir (arba) ekvivalentiškumo principais reikalaujama, kad ES teisę neatitinkančios PVM permokos atveju būtų taikoma tik viena teisės gynimo priemonė tiek pagrindinių permokėtų sumų grąžinimui, tiek permokų panaudojimo vertei ir (arba) palūkanoms?
            
         
               2.
            
            
               Jei nacionalinėje teisėje numatytos alternatyvios teisės gynimo priemonės, ar veiksmingumo ir (arba) ekvivalentiškumo principai pažeidžiami tuo, kad teisės gynimo priemonė ar priemonės nėra įtvirtintos įstatymo nuostatose, kuriomis reglamentuojamas skundų dėl pagrindinės kompensacijos ir apeliacijų dėl administracinių sprendimų dėl šių skundų pateikimas?
            
         
               3.
            
            
               Ar veiksmingumo ir (arba) ekvivalentiškumo principai pažeidžiami, jei iš pareiškėjo reikalaujama skundą dėl pagrindinės kompensacijos ir paprastųjų palūkanų pateikti vienoje Tax Tribunal nagrinėjamoje byloje, o likusius ES teisėje numatytus reikalavimus dėl permokų panaudojimo vertės ir (arba) palūkanų — atskiroje High Court nagrinėjamoje byloje?